2007年係世界童軍百週年，童軍總會除咗喺2007年7月底派出歷來最龐大嘅香港代表團，超過600人參加喺童軍運動發源地英國舉行嘅第21屆世界童軍大露營，亦喺7月29號至8月2號於香港西貢萬宜水庫西壩舉行「慶祝童軍百週年世界同步大露營」，呢次活動採用「團隊挑戰」形式，要求營友用小隊制度完成各項活動，包括「水陸挑戰」同埋「終極挑戰」，鼓勵營友透過小隊挑戰活動嚟提高合作精神，同埋享受童軍生活及露營嘅樂趣。